Richie Havens

Da Richard Pierce „Richie“ Havens (* 21. Januar 1941 z Brooklyn, New York City; † 22. April 2013 z Jersey City, New Jersey) isa US-amerikanischa Foik-Sänga gwen.

 Lem 
Da  Richie Havens is ois da aidasde vo nai Kinda z Bedford-Stuyvesant, an Beziak vo Brooklyn, in a Kinstlafamui afgwoxn gwen. Sei Voda isa Pianist gwen. Wira 14 Joa gwen is, hoda no in vaschine Gospel - Formationa wia de McCrea Gospel Singers midgschbuid, wos aa spada sein Musestil auszeichnet hod. Aussadäm hoda a guad gmoid, ea hod se ois Poträmoia im Greenwich Village a boo Joa sein Lemsuntahoit vodeand.
miniatur|Richie Havens 1969 schbuid Woodstock
Im Greenwich Village hoda se in da Foik-Szene afkoitn, owa ois Schwoaza isa duat a Ausnam gwen. Seine easchdn zwoa Oim hoda bam bridischn Muselabel Douglas aussa brochd. Mid seim Afdrid bam Woodstock-Fesdiwej isa no berihmd woan. Um 17:07 hoda s Fesdiwäi afgmochd und iwa de ganze Zeid Beifoi griagt bis eam d Liadl ausganga hand. No hoda des Spiritual Motherless Child  imbrowisiad und owei des Woat Freedom (engl. fia Freiheit) dazuagsunga. Des Liadl isa intanationala Hit woan. Dasa owa wias im Woodstock-Fuim hoast, 3 Stund gschbuid hod stimmt ned, ea hod äif Liadl in 45 Minutn gschbuid.Die Legende vom ewigen Woodstock, Die Welt, 23. April 2013.

Dano hoda mid Intapretationa vo Liadl andara Kinstla wia Bob Dylan und de Beatles weida gmochd. Ea hod a fui eigane Sachan gschrim, owa am bekanndasdn hand seine Intapretationa woan.

Da Richie Havens is mid  72 Joa an de Foing vo an Herzinfakt gschdoam gwen.

 Diskografia 

 1965 – Richie Havens’ Record
 1966 – Electric Havens
 1967 – Mixed Bag
 1968 – Something Else Again
 1969 – Richard P. Havens 1983
 1970 – Indian Rope Man
 1970 – Stonehenge
 1971 – A State Of Mind
 1971 – Alarm Clock
 1971 – The Great Blind Degree
 1972 – On Stage
 1973 – Portfolio
 1974 – Mixed Bag II
 1976 – The End Of The Beginning
 1977 – Mirage
 1980 – Connections
 1983 – Common Ground
 1987 – Simple Things
 1987 – Sings Beatles And Dylan
 1987 – Collection
 1990 – Live At The Cellar Door
 1991 – Now
 1993 – Resume
 1994 – Cuts To The Chase
 1995 – The Classics
 1999 – Time
 2000 – Best Of
 2002 – Wishing Well
 2004 – High Flyin’ Bird: The Verve Forecast Years
 2004 – Dreaming As One: The A&M Years
 2004 – Grace Of The Sun
 2005 – Connection
 2006 – Classics
 2008 – Nobody Left To Crown

 Litaradua 
 Richie Havens: They Can’t Hide Us Anymore. HarperCollins, 2002, ISBN 0-380-80378-X (Autobiographie)

 Im Netz 

 Offizielle Website (englisch)




 Beleg 

Kategorie:Folksänger
Kategorie:US-amerikanischer Musiker
Kategorie:US-Amerikaner
Kategorie:Geboren 1941
Kategorie:Gestorben 2013
Kategorie:Mann